
Entorns Personals d'Aprenentatge (PLE) 

La societat actual planteja oportunitats i reptes de gran transcendència que 
fan imprescindibles canvis profunds en les maneres de concebre i 
desenvolupar la pràctica educativa. És particularment important que les 
persones desenvolupin capacitats per aprendre a aprendre, i per fer-ho de al 
llarg de la vida (lifelong learning), desenvolupant la seva autonomia, 
proactivitat i habilitats de treball col-laboratiu. En aquest context, els 
Entorns Personals d'Aprenentatge (PLE), formats per aquelles eines i 
estratègies que una persona utilitza assíduament per aprendre, són la 
manifestació i, alhora, un dels principals motors d'una nova manera 
d'aprendre, capaç de donar respostes òptimes tant a les exigències com als 
nous horitzons ofereix la societat del coneixement. 


Introducció 


La societat actual planteja oportunitats i reptes de gran transcendència que 
fan imprescindibles canvis profunds en les maneres de concebre i 
desenvolupar la pràctica educativa. Aquesta necessitat de canvi i 
readaptació afecta tots els agents i institucions implicats en l'educació, i 
abasta tots els àmbits en què aquesta es desenvolupa: formal, no formal i 
informal. En aquest context, s'imposa la necessitat d'una innovació 
orientada a millorar significativament els processos d'ensenyament- 
aprenentatge, per adaptar-los a la complexa i canviant realitat social. 


És particularment important que les persones desenvolupin capacitats per 
aprendre a aprendre, i per fer-ho de al llarg de la vida (lifelong learning) 
(Borges, 2007), desenvolupant la seva autonomia, proactivitat i capacitat de 
treball col-laboratiu. Una altra habilitat crítica que l'educació ha de garantir 
és l'ús profitós de les TIC, com a mitjans fonamentals per a l'educació i, en 
general, per a un ple exercici de la ciutadania en l'era digital. 


En aquest context, esdevé necessari desenvolupar i potenciar un seguit 
d'eines i estratègies concretes per portar a la pràctica la imprescindible 
innovació educativa. Els Entorns Personals d'Aprenentatge o PLE (de 
l'anglès, Personal Learning Environment) són la manifestació i, alhora, un 
dels principals motors d'una nova manera d'aprendre, capaç de donar 


respostes òptimes tant a les exigències com als nous horitzons que se'ns 
obren en la societat del coneixement. 


Concepte de PLE 


Podem definir un PLE (Personal Learning Environtment o Entorn Personal 
d'Aprenentatge) de la segiient manera: 


"Conjunt d'eines, fonts d'informació, connexions i activitats que cada 
persona utilitza de forma assídua per aprendre. (Adell i Castaeda, 2010). " 


Es tracta d'una definició concisa i prou entenedora per a un concepte 
complex, però val la pena desgranar-la per aturar-nos en els seus punts 
claus. Això ens ajudarà a entendre el potencial real dels PLE i el seu 
impacte revolucionari dins l'univers de l'e-learning: 


Eines i fonts d'informació 

La informació és la matèria primera del PLE. Actualment, la informació és 
sobreabundant i prové d'infinitat de fonts, d'aquí la importància de 
desenvolupar la capacitat per buscar informació significativa i útil, destriant 
el gra de la palla, i reelaborar-la des d'una òptica personal però en continua 
interacció. Tractant-se d'un aprenentatge obert i informal, la metodologia 
PLE no es nodreix únicament de materials de caire pedagògic, sinó que 
s'obre a una infinitat d'altres fonts: col-legues, experts, mitjans de 
comunicació, comunitats virtuals, xarxes socials... Les eines són tots aquells 
recursos i serveis que ens permeten cercar/trobar/filtrar dades i informació 
de les múltiples fonts des d'on brolla, i ordenar-la, elaborar-la i compartir-la 
per convertir-la en coneixement. 


Connexions 

Són fonamentals per entendre què significa un PLE. Que siguin entorns 
personals no vol pas dir que siguin bombolles dins les quals l'individu aprèn 
ailladament. Ben al contrari, el coneixement és producte de la interacció 
entre els integrants d'una vasta xarxa, de la qual l'aprenent n'és un node. 
Aquí cal destacar l'horitzontalitat i la multidireccionalitat que caracteritza el 
treball en xarxa, és a dir, l'absència de jerarquia i de vies de comunicació 
rígides i predefinides. 


Activitats 
L'aprenent és un subjecte actiu, que no es limita a escoltar o rebre, sinó que 
cerca, adapta, transforma, recrea. S'aprèn fent i compartint. 


Personal 

Més que en cap altre metodologia d'aprenentatge, l'aprenent és el centre, el 
veritable protagonista. Val a dir que els PLE són personals i intransferibles, 
no hi ha dos PLE iguals. 


Assiduitat 

Els PLE no estan temporalment acotats. Són entorns que s'han de cultivar 
dia a dia, que evolucionen i es transformen amb el temps, a mesura que 
canvien els interessos i les circumstàncies de l'aprenent. Els PLE són 
sinònim de reciclatge permanent, d'aprenentatge durant tota la vida. 


Aprendre 

Els PLE afavoreixen el nostre aprenentatge informal en el dia a dia i 
permeten que aquest aprenentatge esdevingui coneixement. La gran 
autonomia de què gaudeix l'aprenent converteix el ple en un entorn ideal 
per aprendre a aprendre. 


El PLE i les TIC 


Sobta que quelcom tan estretament lligat amb els PLE com són les noves 
tecnologies de la informació i la comunicació (TIC), no apareguin de 
manera explícita en la definició que hem donat. Es parla d'eines, però no 
s'especifica quines ni de quina naturalesa. Es tracta, però, d'una omissió 
conscient, que busca desmarcar-se d'algunes visions que identifiquen els 
PLE amb un tipus de plataforma de softvvare que permet a l'estudiant 
gestionar diverses eines. 


Així, podem distingir entre dues aproximacions o dues maneres d'entendre 
els PLE (Cabrero, 2014): 


1. Aproximació tecnològica/instrumental. Entén el PLE com una 
col-lecció autodefinida i plural de recursos, serveis, eines i dispositius 


que serveixen perquè professors i alumnes conformin les seves xarxes 
personals per a l'aprenentatge i el coneixement. 

2. Aproximació pedagògica/educativa. Fa èmfasi en l'aplicació 
educativa del PLE, considerant-los com a sistemes que ajuden a 
professors i estudiants a establir les seves fites d'aprenentatge i els 
mecanismes per assolir-les. Conceben el PLE com una nova 
metodologia educativa, que integra elements de l'educació formal, no 
formal i informal, així com l'ús de xarxes socials. En aquest cas, 
Vaccent no se situa tant en la incorporació de diferents tipus d'eines 
TIC sinó en les diferents decisions que l'alumne adopta per 
personalitzar el seu aprenentatge i autoregular-lo. 


La definició de PLE que hem donat més amunt s'inscriu en aquesta segona 
aproximació, que treu el focus d'atenció de la tecnologia per dirigir-lo cap a 
l'àmbit de l'aprenentatge de les persones. El PLE se serveix, i molt, de la 
tecnologia, però és fonamentalment una manera d'aprendre. En aquest 
sentit, cal destacar que el PLE va molt més enllà de les tecnologies i implica 
fins i tot aquells espais i estratègies del món presencial que la persona fa 
servir per aprendre. 


Diferències entre LMS i PLE 


Els Sistemes de Gestió de l'Aprenentatge (Learning Management Systems o 
LMS) solen ser plataformes de caire generalista, emprades per 
desenvolupar entorns d'aprenentatge de tot tipus de matèries. Un exemple 
de LMS àmpliament usat és Moodle. En canvi, els PLE són un tipus de 
plataformes orientades a un model d'aprenentatge específic. S'especialitzen 
en determinades àrees de coneixement i poden servir de complements a les 
plataformes genèriques. 


Els PLE no han estat concebuts com a plataformes educatives en un sentit 
estricte, però estan basades en el model d'aprenentatge sòcio-constructivista 
dins el qual l'estudiant és el protagonista del seu procés d'aprenentatge, 
en col-laboració amb altres persones. 


Hi ha una estreta relació entre els PLE i l'anomenada vreb 2.0, en la qual els 
usuaris no son mers consumidors d'informació, sinó també creadors 


(Fernéóndez-Pampillon, 2009). 


Components d'un PLE 


La metodologia PLE es basa en la utilització de les possibilitats que ens 
dóna internet d'utilitzar un conjunt d'eines gratuites, recursos, fonts 
d'informació i contactes amb persones per aprendre i desenvolupar-nos 
personal i professionalment a l'entorn del nostre objecte d'interès. 


Així, cultivar un PLE suposa que cada persona, d'acord amb els seus 
interessos i motivacions, porta a terme tres accions bàsiques a través de les 
quals construeix coneixement: cercar, elaborar i compartir. No són tres 
accions sequencials sinó cícliques i estretament interrelacionades. Moltes 
eines, de fet, serveixen alhora per fer més d'una tasca (en un bloc, per 
exemple, elaborem la informació i, alhora, la compartim i podem 
interactuar amb altres persones a través dels comentaris). 


Per realitzar aquestes tasques utilitzem una sèrie d'eines ben diverses que 
podem classificar en tres grups (Castaheda i Adell, 2013): 


1. Eines i estratègies de cerca d'informació 

Ens permeten obtenir i filtrar informació provinent de diferents fonts. 
D'aquesta tasca n'obtenim diferents objectes, com ara articles, posts, 
presentacions, arxius de vídeo o àudio, etc. Exemples de les eines de cerca i 
captura que podem utilitzar són els motors de cerca (Google, Yahoo...), els 
llocs de publicació de tercers (blocs, vvihis...), els repositoris i bases de 
dades, els mitjans de comunicació digitals, tot tipus de vvebs i portals 
generalistes o especialitzats, els canals RSS, les nevvsletters, entre d'altres. 
En aquest grup hi inclouríem també eines que ens permeten emmagatzemar 
la informació de manera ordenada i significativa, com ara els marcadors 
socials o aplicacions com Evernote. 


2. Eines i estratègies d'elaboració 

Són aquells entorns o aplicacions que ens permeten, a partir de la reflexió i 
l'aportació personal, ordenar i elaborar la informació obtinguda. Això 
implica realitzar tasques com: 


e Redacció de textos: mitjançant suites ofimàtiques d'escriptori (Open 
Office, Microsoft Office...) o directament a la xarxa (Google Drive, 
Blogger, VVordpress, VViRis...). 

e Edició d'objectes multimèdia i presentacions: edició d'imatges, 
vídeos o àudios capturats a la Xarxa o enregistrats pel propi usuari. 
Exemples d'aplicacions per a aquestes tasques serien Povver Point, 
Prezi, Photoshop, Flash, programes per a l'edició de vídeo i àudio, etc. 

e Elaboració de mapes conceptuals, cronogrames o objectes similars 
mitjançant eines locals o en línia, com ara Mind24, Dipity, etc. 


3. Eines i estratègies de relació 

Es tracta d'aquells espais on ens relacionem amb altres persones, ens 
integrem en xarxes i establim relacions de les que n'emergeix coneixement. 
D'aquesta manera formem entramats força complexos i que són essencials 
per als PLE, les anomenades Xarxes Personals d'Aprenentatge, en anglès 
Personal Learning Netvvorts o PLN (Vvaters, 2008). 


Amb tot, aquesta divisió en 3 grups no és l'única possible, atesa la gran 
diversitat d'eines i funcions que trobem dins d'un PLE. Una altra manera de 
classificar-les és la que presenta Néstor Alonso en la segúent il-lustració: 


CONTI 
OE ai Dir" Q icrnmenTas 
Queen OO Trrragèss 
PLE: Personal Ledraina Envirenment / Entorns Personal de Arendadie 


Néstor Aena 


Les Xarxes Personals d'Aprenentatge 


Dins de les PLN hi podem distingir diferents tipus de xarxes segons el seu 
propòsit (Castaheda y Gutiérrez, 2010), cadascuna de les quals empra eines 


diferents: 


e Xarxes de relació a l'entorn d'objectes d'informació (textos, vídeos, 
imatges, presentacions, o combinacions de tots ells) que publiquen els 
usuaris i on l'interès radica en aprendre d'aquest objectes: Yotube, 
Vídeo, Flacor, Slideshare, etc. 

e Xarxes en què la relació es basa en compartir llocs, experiències i 
recursos per aprendre: Delicious, Diigo, Friendfeed, IVvitter, etc. 

e Xarxes per establir relacions amb altres persones, en les quals 
l'aprenentatge és producte de les interaccions comunicatives entre els 
participants. Per exemple les xarxes socials com Faceboot, Tuenti, 
Hi5, Xing, Lintedln o, altre cop, TVvitter. 


L'aprenent format 


Cultivar i fer ús d'un PLE requereix uns coneixements i competències 
bàsiques per fer un ús eficient i realment útil de la infinitat de recursos, 
fonts d'informació i contactes que ens ofereix Internet. L'usuari del PLE ha 
de ser un aprenent format (Adell i Castaieda, 2010), és a dir, algú que 
compti amb un mínim de coneixements i aptituds per tal de gestionar 
adequadament el seu propi aprenentatge. 


La manca d'una estructura institucional formal o d'un recolzament estable, 
fa imprescindible que l'aprenent sigui capaç d'orientar-se enmig d'aquest 
marasme, de no sentir-se desbordat per un allau d'inputs, de trobar els seus 
propis punts de referència, fixar-se objectius, i escollir encertadament els 
mestres, les eines i els continguts que més li convinguin. Cal, per tant, una 
certa preparació per prendre totes aquestes decisions amb encert o, quan no 
s'encerta, aprendre dels errors i esmenar-los. 


Conclusió 


Els PLE apareixen com un veritable salt qualitatiu, no només dins del 
paradigma de l'e-learning sinó de l'aprenentatge en general. No sempre, 
però sí molt sovint, l'anomenat e-learning ha fet poc més que trasplantar a 
l'entorm digital uns continguts i unes maneres de fer pròpies de 
l'ensenyament tradicional, amb poc valor afegit. 


En els PLE, en canvi, s'hi pot encarnar de manera decisiva tot el potencial 
(amb tots els seus beneficis però també reptes) del maridatge entre les TIC i 
la formació: el paper central de l'aprenent, la construcció de coneixement de 
forma col:laborativa, l'accés a un univers inacabable d'informació amb les 
eines necessàries per filtrar-la i fer-la útil, etc. 

PLE i innovació educativa 

Els Entorns Personals d'Aprenentatge (PLE) suposen un punt d'inflexió en 
la discussió i pràctiques referides a l'aprenentatge amb TIC, que posa en 
evidència la urgència d'un canvi de direcció en gairebé tots els aspectes 
relacionats amb l'educació i l'aprenentatge: rols de docents i discents, 
organització dels centres d'educació formal, reconeixement de l'educació no 
formal i informal, itineraris, metodologies i, fins i tot, les finalitats mateixes 
de l'educació. Així, els PLE estàn estretament vinculats a la innovació 
educativa, entesa com la realització de canvis que busquen una millora 
profunda i qualitativa dels processos d'aprenentatge. 


Introducció 


Els Entorns Personals d'Aprenentatge o PLE (de l'anglès Personal 
Learning Environment) es defineixen com el conjunt d'eines, fonts 
d'informació, connexions i activitats que cada persona utilitza de forma 
assídua per aprendre (Adell i Castaheda, 2010). 


A partir d'aquesta definició, és obvi que els PLE han existit sempre. La 
novetat i l'auge recent que està tenint aquest concepte prové del fet que la 
irrupció de les Tecnologies de la Informació i la Comunicació (TIC), en 
especial Internet i les eines vveb 2.0, aporten una gran quantitat 
d'informació i recursos per incrementar extraordinàriament l'abast i el 
potencial dels PLE. 


En particular, les TIC ofereixen immenses possibilitats per ampliar i 
enriquir un dels components fonamentals de tot PLE: les connexions 
que una persona estableix amb altres persones i grups de i amb els 
quals aprèn. 


Innovació educativa 


No hem d'entendre la innovació com la mera introducció de novetats en la 
pràctica educativa, sinó com la realització de canvis, de forma conscient i 
directa, amb l'objectiu de millorar aquesta pràctica. Per tant, innovació 
no és només quelcom nou, sinó quelcom que millora la realitat en algun 


sentit, d'una manera qualitativa i significativa (Sancho i Hermàndez, 1993, 
Blanco i Messina, 2010). 


Podem considerar, doncs, la innovació educativa com la introducció de 
canvis en les activitats d'ensenyament-aprenentatge que permetin que el 
procés educatiu i els seus resultats donin, a cada moment, una resposta 
òptima als reptes presents i futurs, de la societat del coneixement. 


PLE i innovació educativa 


Com assenyalen Castaheda y Adell (2013), els PLE suposen un punt 
d'inflexió en la discussió i pràctiques referides a l'aprenentatge amb TIC, 
que posa en evidència la urgència d'un canvi de direcció en gairebé tots els 
aspectes relacionats amb l'educació i l'aprenentatge. Això inclou rols de 
docents i discents, organització dels centres d'educació formal, 
reconeixement de l'educació no formal i informal, itineraris, metodologies i, 
fins i tot, les finalitats mateixes de l'educació. 


Els PLE són incomptables amb visions de l'educació i el coneixement 
instructivistes i transmissives, basades en la prescripció prèvia de tot el 
coneixement que mereix ésser sabut, en la segmentació dels sabers i les 
capacitats, en la transmissió de continguts i en el control constant i 
minuciós de qui aprèn. 


Els Entorns Personals d'Aprenentatge (PLE), no només dels aprenents sinó 
també dels ensenyants, són la manifestació i, alhora, un dels principals 
motors de la innovació educativa. 


Pràctiques pedagògiques emergents 


Segons aquest mateixos autors, els PLE aglutinen un conjunt d'idees i 
pràctiques pedagògiques emergents, que tenen com a principals 
característiques: 


e Entenen que l'educació va més enllà de l'adquisició de coneixements o 
habilitats concretes, i que ha de suposar una oportunitat per al canvi 
significatiu en la manera d'entendre i actuar en el món. 


e Es basen en teories com el constructivisme social o el connectivisme i 
l'aprenentatge rizomàtic 

e Superen els límits físics i organitzatius de l'aula unint contextos 
formals i informals d'aprenentatge, aprofitant recursos i eines globals. 

e Animen els participants a configurar espais i ecologies d'aprenentatge. 

e Promouen aprenentatges col-laboratius i oberts. 

e Potencien coneixements, actituds i habilitats relacionades amb 
l'aprendre a aprendre, la metacognició i el compromís amb el propi 
aprenentatge dels estudiants, més enllà del curs, l'aula, l'avaluació i el 
currículum prescrit. 

e Converteixen les activitats escolars en experiències personalment 
significatives i autèntiques. 

e Estimulen el compromís emocional dels participants. 

e Faciliten que alumnes i docents assumeixin riscos intel-lectuals, 
desenvolupant activitats creatives, divergents i obertes, que no són 
mera repetició. 

e Tenen com a ideal l'aprenent emancipat, que assumeix el protagonisme 
i el control del seu propi aprenentatge, i és el que està en millors 
condicions per esdevenir un ciutadà lliure i responsable en la complexa 
societat actual. 


En suma, malgrat la incertesa respecte a com serà la societat del futur i, per 
tant, la dificultat de precisar com haurà d'acabar essent l'educació del segle 
XXI, entenem que els aspectes esmentats hi seran necessàriament presents. 
I el PLE esdevé el mitjà idoni per fer-los possibles, en tant que encarna 
una profunda innovació en la metodologia educativa (Cabrero, Marín i 
Infante, 2011). 


Conclusió: PLE versus aprenentatge convencional 


En la taula segúent exposo els trets més característics dels PLE 
contraposant-los amb els enfocaments de l'aprenentatge convencional. 


Val a dir que per enfocaments d'aprenentatge convencional no entenc 
únicament la formació que tradicionalment s'ha donat en entorns 
presencials, sinó que també hi incloc moltes modalitats d'e-learning que, 
malgrat haver integrat la tecnologia, no deixen de reproduir les pautes 


PLE 


Aprenentatge centrat en l'aprenent, 
veritable protagonista del procés, 
subjecte actiu que cerca, edita, crea, 
adapta i emet continguts. El 
coneixement es construeix escoltant 
però també, sobretot, compartint. 


Personalització del procés. És 
l'aprenent qui, recolzat per una 
comunitat de referència, cerca i 
aprofita oportunitats d'aprenentatge 
i utilitzar serveis i eines en la 
mesura de les seves possibilitats. 


Es nodreixen de continguts 
lliurement accessibles seleccionats 
pels propis usuaris o per la 
comunitat de referència. 


Implicació social, integració de 
l'aprenent en una o diverses 
comunitats d'aprenentatge i/o 
pràctica integrades tant per 
aprenents com per professionals 
experts. 


fonamentals d'un procés d'aprenentatge basat en la transmissió de 
coneixement unidireccional, on el protagonisme recau sobretot en el docent. 


APRENENTATGE 
CONVENCIONAL 


Aprenentatge transmissiu, 
centrat en el docent. S'aprèn 
bàsicament escoltant, rebent 
passivament informació que 
circula de dalt cap a baix. 


Ús d'activitats i eines 
adreçades a tothom, 
estàndards i poc 
personalitzades, 
seleccionades per tercers. 


Continguts finits i comuns 
per a tothom, seleccionats 
pels docents. 


Treball en grup classe amb 
un professor, de manera 
aillada i amb poc o molt 
escàs contacte amb 
professionals. 


Accés lliure i gratuit als documents, Continguts com a 


que són compartits obertament sota mercaderies, propietats de 
llicències del tipus creative la institució o de proveidors 
Commons. comercials. 


Cultura educativa i organitzativa. 

L'aprenent s'autoorganitza i és capaç 

de relacionar-se i situar-se en una Focus centrat en el 
posició interessant per al seu professor i els continguts. 
aprenentatge, partint de les seves 

pròpies necessitats. 


Plataforma tancada i 
repositoris de materials 
seleccionats i aprovats pels 
docents o la institució. 


Primen eines de softvvare social 
dèbilment acoblades i l'agregació 
de múltiples fonts d'informació. 


Necessitat d'un aprenent format. L'aprenent compta amb el 
L'autonomia, element essencial en recolzament d'una 

tot PLE, requereix que l'aprenent estructura institucional i 
compti amb un mínim de d'uns docents que l'orienten 
coneixements i aptituds per tal de o li marquen les pautes a 
gestionar adequadament el seu propi seguir, així com els fonts i 
aprenentatge. les eines a utilitzar. 


PLE versus aprenentatge convencional 


Font: elaboració pròpia a partir d'Adell i Castaheda, 2010 i Alvarez, 2010. 

